Toshkentda Eteri Tutberidze boshchiligidagi figurali uchish yulduzlarining fusunkor namoyishi bo‘lib o‘tadi

Figurali uchuvchilarning uzoq kutilgan “Muz ustida chempionlar” shou tomoshasi taqdimoti yana Toshkentda. 29-aprelda Humo Arena muz majmuasida tomoshabinlarni Rossiya va dunyoning eng nomdor figurali uchuvchilari ishtirokidagi ajoyib dastur namoyishi kutmoqda. Dunyoga mashhur murabbiy Eteri Tutberidze figurali uchish yulduzlarining noyob namoyishini taqdim etadi. O‘zbekistonda madaniyat, san’at va sport sohalarida yirik loyihalarni amalga oshirib kelayotgan Art Uz Promotion Agency kompaniyasi shou tashkilotchisi.
Toshkent, kutib ol!
Anna Shcherbakova — Rossiya, Yevropa va jahon chempioni, yakka holda figurali uchish bo‘yicha 2022-yil Olimpiada chempioni;
Aleksandra Trusova — Rossiya, Yevropa chempioni, o‘smirlar o‘rtasida tarixda ikkinchi ikki karra jahon chempioni, XXIV qishki Olimpiya o‘yinlari kumush medali sovrindori;

Yevgeniya Tarasova, Vladimir Morozov — Olimpiya o‘yinlarining juft holda figurali uchish musobaqalarida ikki karra kumush medali sohiblari, Yevropa chempionlari va jahon chempionati sovrindorlari;

Alina Zagitova — 2018-yil yakka holda figurali uchish bo‘yicha Olimpiada chempioni, jahon va Yevropa chempioni;

Yevgeniya Medvedeva — 2018-yil Olimpiya o‘yinlari kumush medal sohibi, jahon, Yevropa va Rossiya chempioni;

Kamila Valiyeva — Rossiya, Yevropa, jahon chempioni, jamoa musobaqalarida 2022-yil Olimpiada chempioni.

Nomdor sportchilar Pekindagi Olimpiada musobaqalaridan ko‘p fursat o‘tmay, o‘zlarining namunali chiqishlarini ushbu shouda namoyish qilish uchun oshiqmoqdalar. Tomoshabinlar figurali uchish ustalari ijrosidagi sakrash, aylanish va shu kabi qator murakkab elementlarni ko‘rishga muyassar bo‘lishadi.
Team Tutberidze — tarkibida Eteri Tutberidze, Sergey Dudakov va Daniil Gleyxengauz bo‘lgan bugungi kunning zo‘r murabbiylar jamoasi. Yilda atigi bir marta musobaqalar mavsumi yakunida jamoa muhtasham tomoshani taqdim etadi. Shou mehmonlari rossiyalik figurali uchish ustalarining nafaqat olimpiada dasturlari, balki qator jahon rekordlariga sabab bo‘lgan boshqa chiqishlarini ham tomosha qilishadi.

“Muz ustida chempionlar” shousi figurali uchish nafosati va go‘zalligiga oshno bo‘lish, nomlari tarixga kirgan sportchilarning chiqishlarini jonli tomosha qilish va unutilmas hayajon hamda taassurotlar uchun ajoyib imkoniyatdir.
Ma’lumot uchun telefon +99895 169 87 87
Chiptalar myticket.uz saytida